Letné sústredenie talentovanej mládeže v elektronike
Piešťany 17. 8. – 30. 8. 2008

UIPŠ - ŠVS Piešťany a SSE organizujú sústredenie, ktoré je určené pre mládež do 15 rokov. Cieľom sústredenia je rozšíriť znalosti a zručnosti, ktoré jeho účastníci získali počas školského roka, alebo v krúžkovej či individuálnej činnosti. Ďalej umožní deťom  bližšie sa zoznámiť a prakticky si vyskúšať aj oblasti, s ktorými doteraz nemali možnosť pracovať.
Na sústredení budú inštruktori (účastníci predošlých LSTME)  a lektori - odborníci v programovaní, v elektronickej konštrukcii, v tvorbe a v strihaní videa a zvuku na počítači a bude tam aj možnosť postaviť robotické konštrukcie zo stavebnice Lego dacta. A keďže bude sústredenie v Piešťanoch, určite sa účastníci sústredenia okúpu v termálnej vode a budú mať možnosť spoznať Piešťany a ich okolie.

Rámcové zameranie sústredenia:
1.	Výpočtová technika:  internet, tvorba www-stránok v html alebo php, programovanie  - jazyky Pascal, C++, operačný systém Linux.
2.	Aplikácia VT, robotika:  konštrukcia robotických modelov zo stavebníc LEGO a ich ovládanie pomocou počítača.
3.	Konštruktérska elektronika:  elektronické súčiastky, práca s katalógmi,  konštrukcia s návrhom plošného spoja, osadením a oživením. 
4.	Videotvorba:  práca so zvukovým reťazcom, práca s videokamerou, tvorba videoklipov, spravodajských šotov, ucelených videoprogramov.
5.	Voľný čas, rekreačný šport: loptové hry, turistika, kúpanie, návšteva kultúrnych pamiatok, hry s počítačmi a  vlastná videotvorba.

Pre každú oblasť bude pripravené odborné pracovisko s technickým zabezpečením potrebným pre túto činnosť. 
Sústredenie bude prebiehať v Školskom výpočtovom stredisku UIPŠ Piešťany na nám. SNP, ubytovanie bude v ubytovacom zariadení UIPŠ - ŠVS na Bratislavskej ceste.
Sústredenie sa koná v termíne od 17.augusta do 30.augusta 2008. Príchod účastníkov je v nedeľu 17. augusta do 20.00 hod. končí sa v sobotu 30.augusta  o 10.00 hod. Strava začína raňajkami 18.8.2008 a končí raňajkami 30.8..2008.

Prihlasovanie a registrácia účastníkov je na www.skse.sk. Účastnícky poplatok je 3700,- Sk. Z toho aspoň 1000,-Sk treba poukázať na účet SSE (UniCredit Bank č.ú. 660 103 1002/1111). Zvyšok je možné uhradiť v hotovosti pri prezentácii. Ako variabilný symbol uveďte svoje rodné číslo! 

			S pozdravom 
     Miro Kohút
                                       	   	  	    tajomník SSE

Doporučenia pre účastníkov LSTME :

Spojenie:  Zo železničnej a autobusovej stanice v Piešťanoch smerom na sídlisko Adama Trajana.
Ubytovacie zariadenie Školského výpočtového strediska v Piešťanoch sa nachádza oproti obchodnému domu PT, na druhej strane hlavnej cesty za semaforom, vedľa Strednej odbornej školy záhradníckej.

Odev – spodne prádlo /slipy, trenírky, tielko/, ponožky, pižamo, polovičné košele alebo tričká, krátke nohavice, plavky, celodielna športová súprava / na táborák, výlety /, pre prípad horšieho počasia teplé oblečenie a pršiplášť, na pracovné vyučovanie ľahká domáca súprava.

Obuv – tenisky, prezuvky, /na turistiku môže byť ľahká turistická obuv/.

Hygienické potreby – mydlo, šampón, zubná pasta a kefka, hrebeň, malý a veľký uterák
Ostatná výstroj – turistický ruksak, slnečné okuliare, šiltovka proti slnku, nerozbitná fľaša na občerstvenie s pohárom atď.

Pracovné vybavenie – písacie potreby, guma, štvorčekový zošit A4 alebo A5, malé pravítko

Ostatné vybavenie – podľa uváženia si môžu priniesť ľub. hudobný nástroj, počítač, fotoaparát, programy, knižky, nedokončené stavebnice.

Hygienická a zdravotná služba bude na LSTME zabezpečená.  Ale je potrebné, aby každý účastník pri prezentácií predložil prehlásenie rodičov o zdravotnej schopnosti (príloha) a kartu poistenca (najlepšie kópia).

V prípade potreby:
Tel. 0905 / 52 1989 al. 0907/470335,  mail:  sk se @ sk se.sk

 Ak sa  zaregistrujete a zaplatíte poplatok
a z akýchkoľvek príčin sa LSTME nezúčastnite, 
dajte nám obratom vedieť.  
Ďakujeme.

POTVRDENIE O ZDRAVOTNEJ SCHOPNOSTI.

Potvrdzujem, že zdravotný stav (meno)......................................................

 nar. ...................., bytom v.........................................................................

neprekáža jeho účasti na  Letnom sústredení talentovanej mládeže v 
elektronike v Piešťanoch v dňoch 17.8. – 30.8.2008

Rodičia  súčasne prehlasujú,  že v  rodine ani  v blízkom okolí sa 
nevyskytuje infekčná choroba, pre ktorú je nariadená karanténa.

V........................... 	dňa................

                                       				.........	..........................
                                             					podpis rodiča

Pozn.: prehlásenie rodiča nesmie byť staršie ako 3 dni.

V prípade, ak dieťa užíva lieky alebo potrebuje zvýšenú starostlivosť, uveďte ako: